บาทเปิด 35.78/80 บาทต่อดอลล่าร์  แนวโน้มอ่อนค่า
เงินบาทเปิดตลาด 35.78/80 บาทต่อดอลล่าร์  แนวโน้มอ่อนค่าต่อเนื่อง มองกรอบวันนี้ 35.70-35.85บาทต่อดอลล่าร์
29 ต.ค. 2565

เงินบาทเปิดตลาด 35.78/80 บาทต่อดอลล่าร์  แนวโน้มอ่อนค่าต่อเนื่อง มองกรอบวันนี้ 35.70-35.85บาทต่อดอลล่าร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 35.78/80 บาท/ดอลลาร์ ใกล้เคียงจากเย็นวานนี้ที่ปิดตลาดที่ระดับ 35.77/78 บาท/ดอลลาร์
วันนี้คาดว่าเงินบาทมีโอกาสจะอ่อนค่าได้ต่อ และระหว่างวันอาจมีแรง take profit ทั้งนี้สำหรับผลประชุมธนาคารกลางอังกฤษ (BoE) ที่ออกมาล่าสุดยังคงเป็นไปตามที่ตลาดคาดการณ์คือ คงอัตราดอกเบี้ยนโยบายไว้ในระดับเดิมที่ 0.25%
"แนวโน้มวันนี้ บาทยังไปในทิศทางอ่อนค่า อาจมีแรง take profit ออกมาบ้างระหว่างวัน" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 35.70-35.85 บาท/ดอลลาร์